《咏史》
清代·蒋湘培

郁郁青枫树，岁久成枯株。鸱鸮巢其颠，失路委泥涂。

高明逼众巢，倾夺在斯须。李斯相秦皇，六国为丘墟。

失意车府令，陨身家亦屠。韩非亦何人，乃如兔投罦。

位显实疾偾，名高成祸枢。不见兰陵令，衰年方著书。

作者简介：清湖南湘乡人，字笃因。乾隆五十九年举人。博闻强识，工古文。其弟蒋湘墉、湘城、湘垣皆师事之，并有文名，时称四蒋。